Muhu Väina regati raames peetava X-41 klassi Avamere Karikavõistluse Heltermaa ringi võidu võttis Premium-Tallinn 2011 Sailing Team Priit Tammemägiga roolis, teine oli Olympic Online, roolis Harles Liiv ja kolmas Soome NJK klubi jaht Xini Freedom, roolis Martin Estländer. Pärast 5 etappi juhib siin 6 punktiga jaht Premium-Tallinn 2011 Sailing Team Priit Tammemägiga roolis. 6 punkti rohkem on jahil Forte Jaak Jõgi juhtimisel. Kolmandal kohal on 15 punktiga jaht Olympic Online. Kõik jahid on Kalev Jahtklubist.    Virtsu-Heltermaa etapi ja Heltermaa ringi parimate autasustamine Loodusinvest/Stiga ja AutoEksperdi auhindadega saab toimuma  reede, 15. juuli õhtul kell 21, pärast mida annavad purjetajatele Heltermaa sadamas kontserdi Lauri Saatpalu ja Peeter Rebane.    Regati kuues etapp algab laupäeval kell 9 ja siis suunduvad jahid Hiiumaalt Tallinnasse Peetri sadamasse, kuhu jõutakse tõenäoliselt ööl vastu pühapäeva.    Jahtide liikumist reaalajas on võimalik jälgida GPS süsteemi abil regati kodulehelt: www.muhuvain.ee    Muhu väina regati korraldavad ESS Kalev Jahtklubi ja  Pärnu Jahtklubi koostöös Eesti Jahtklubide Liiduga. Muhu väina regatti suurtoetajad on Helly Hansen/Sportland, Tallinna Sadam, A Le Coq, Viking Line, Dermoshop, Loodusinvest, North Sails ja Nivona, koostööpartnerid ja toetajadon Delfi, Veeteede Amet, Eesti Kultuurkapital, Autoekspert ja Minu Rada.    Regati kodulehekülg: www.muhuvain.ee  Pildigaleriid: http://www.muhuvain.ee/galerii/galerii-2011